عەباس کەریمی
عەباس کەریمی ناسراو بە ھەڵۆ (لەدایکبووی ١٩٧٩ لە سەقز - مردووی ٢٠٠١ لە سەقز) ھونەرمەند و پێشمەرگەی کۆمەڵە بوو. عەباس ساڵی ١٩٧٩ (١٣٥٨ی ھەتاوی) لە شاری سەقز لەدایک بوو، تا ناوەندی دەرسی خوێند و ساڵی ١٩٩٥ پەیوەندی بە کۆمەڵەوە گرت و بۆ ماوەی ساڵێک لە سەقز و دەوروبەری ئەوێ خەریکی کاری تەشکیلاتی و ڕێکخستن بوو و ساڵی دواتر (١٩٩٦)، چوو بۆ ناو ڕیزی پێشمەرگەکانی کۆمەڵە و ماوەی پێنج ساڵ لە گوردانی شواندابوو. ھەڵۆ لەناو حیزبدا سەرپەل، جێگرپەل و بەرپرسی کتێبخابە بوو و لە بەشی فەنیی ڕادیۆشدا ھەر چالاک بوو.

عەباس کەریمی نیسانی ٢٠٠١ (گوڵانی ١٣٨٠ی ھەتاوی) دەستبەسەر کرا و یەک ھەفتە دواتر (لە ٣٠ی نیسان - ١٠ی بانەمەڕ) بەبێ ئەوەی دادگایی بکرێت، بە تۆمەتی ئەندامبوون لە کۆمەڵەدا، لەگەڵ «باقی کەریمی» لە زیندانی ناوەندیی سەقز، لەدار درا.

تێبینی 
بە گوێرەی سەرچاوەی تر، عەباس لە ١ی ئاب بەرامبەر بە ١٠ی گەلاوێژی ھەمان ساڵ لەسێدارە دراوە.

ھونەر 
شەھید ھەڵۆ چەندین سروودی شۆڕشگێڕانەی وتووە کە تاوەکوو ئێستاش لەسەر زاری خەڵکن، بەشێک لەوان بریتین لە:
 بانگەواز (سروودی فەرمیی کۆمەڵە)
 ڕێی خەباتمان
 وڕ و کاس و سەرگەردان نیم
 تۆ نامری چاوەکانم
 من ڕەنجدەرم
 ئینتەرناسیۆنال

سەرچاوەکان 

سیاسەتوانانی کورد
کەسایەتییەکانی ڕۆژھەڵاتی کوردستان
کوردەکانی ڕۆژھەڵاتی کوردستان
لەدایکبووانی ١٩٧٩
مردووانی ٢٠٠١
کۆمۆنیستە کوردەکان
مارکسیستە کوردەکان
خەڵکی سەقز
شەھیدانی کورد